Z A P I S N I K
9. sjednice Vijeća Mjesnog odbora Kustošija centar,
10. veljače 2022.
u prostorijama MS, Kustošijanska 276,
s početkom u 17 sati
NAZOČNI ČLANOVI VIJEĆA: Bianka Flis, Hrvoje Krsnik, Kristijan Orešković, Ela Varošanec Krsnik, Luka Pešut, Damir Millan
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.
Vijeće jednoglasno usvaja Zapisnik 8.  sjednice

Vijeće jednoglasno  usvaja
DNEVNI RED
1. Financijski plan Vijeća Mjesnog odbora Kustošija centar  za 2022. godinu
2. Plan Malih komunalnih akcija Vijeća Mjesnog odbora Kustošija centar za 2022. godinu
3. Izvješće o radu Vijeća Mjesnog odbora za 2021. godinu
4. Program rada Vijeća Mjesnog odbora za 2022. godinu
5. Trg siječanjskih žrtava - promjena naziva
6. TRG HOS-a - izgradnja spomenika
7. Dječji park Ilica 247 - koševi za smeće
8. Dječji park Trg siječanjskih žrtava – obnova dotrajalih sprava
9. Ilica 348 - prostor za smetlarnik
10. Gjure Szaba - postava stupića
11. Sokolska-ispred kbr.31 - sanacija rubnjaka
12. Informacije, pitanja i prijedlozi
• tržnica Kustošija - dojmovi sa okupljanja
• postojeće stube za popravak i prijedlog novih
• stanje nogostupa
• klamerice
• aktivacija i promocija kuglane
• tabla, mural, grafiti – Kustošija, na ulazu u kvart
• urbanizam kvarta - koliko infrastruktura može podnijeti, prekršaji investitora na javnom dobru
• potok Kustošak - aktivnosti, održavanje uz zaštitu bio-staništa, promocija, akcije čišćenja
• dežurstva
Ad. 1
Financijski plan Vijeća Mjesnog odbora Kustošija centar  za 2022. godinu
Vijećnici su dobili pisani materijal
Vijeće jednoglasno usvaja
FINANCIJSKI PLAN
Mjesnog Odbora Kustošija - centar
za 2022.
Članak 1.
Financijski plan Mjesnog odbora Kustošija - centar za 2022. (dalje u tekstu: Plan) sastoji se od:

PRIHODA:										704.400,00
RASHODA:										704.400,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	704.400,00

	6711
	PRIHODI ZA FINANCIRANJE RASHODA POSLOVANJA
	704.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	704.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	606.000,00

	 
	ODRŽAVANJE JAVNIH ZELENIH POVRŠINA
	166.000,00

	 
	ODRŽAVANJE NERAZVRSTANIH CESTA
	440.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.

Ad. 2 
Plan Malih komunalnih akcija Vijeća Mjesnog odbora Kustošija centar za 2022. godinu
Vijećnici su dobili pisani materijal
Vijeće jednoglasno usvaja
Plan malih komunalnih akcija
Mjesnog odbora Kustošija - centar u 2022.
	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Kustošija - centar (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 606.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	166.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	440.000,00

	Ukupno
	606.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 10.669 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 62.375 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 308.000,00 kuna za asfalterski program i
	- 30 % ili 132.000,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2022.
Ad. 3
Izvješće o radu Vijeća Mjesnog odbora za 2021. godinu
Vijećnici su dobili pisani materijal
Vijeće jednoglasno usvaja
IZVJEŠĆE O RADU VIJEĆA MJESNOG ODBORA KUSTOŠIJA CENTAR ZA 2021. GODINU
U skladu sa Statutom Grada Zagreba, Pravilima Vijeća Mjesnog odbora i drugim zakonskim propisima, koji reguliraju rad vijeća, Vijeće Mjesnog odbora Kustošija centar tijekom 2021. godine redovito je održavalo sjednice na kojima se raspravljalo o aktualnim problemima na gradskoj četvrti od  regulacije prometa, sanacije prometnica, nedostatku kulturnih sadržaja  i uređenju dječjih igrališta.
U 2021. godini održano je 7 sjednica. Na sjednicama je prisustvovala većina Vijećnika.
Sjednicama je bilo nazočno u prosjeku 6 članova (80 %), a ukupno je obrađeno 82 točke dnevnog reda, što prosječno po sjednici iznosi 12 točaka.
	U svezi s gore navedenim Vijeće je donijelo ukupno 73 akata.					
Analitičko-tabelarni prikaz rada Vijeća 
1.  SJEDNICE VIJEĆA
	Opis obilježja
	2021.

	Broj održanih sjednica
	7

	Prosječan broj prisutnih članova Vijeća (po sjednici )
	6

	Prosječno trajanje sjednice (sata)
	1.30 sati

	broj točaka dnevnih redova (ukupno)
	82

	Broj dopunskih točki dnevnih redova (uvrštenih u dnevni red na samoj sjednici) – ukupno
	2

	Broj donesenih akata (ukupno)
	73


2. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2021.

	Gradnja i održavanje komunalne infrastrukture  (vodovod, odvodnja, plin, j. rasvjeta, ceste)
	15

	Regulacija prometa
	10

	Prostori MS (gradnja, održavanje, upravljanje, korištenje )
	1

	Prostorno uređenje i graditeljstvo (prostorni planovi)
	5

	Funkcioniranje Vijeća ( mandatna i poslovnička pitanja, programi rada , izvještaji o radu i sl. )
	5

	Ostalo
	37



3.  STRUKTURA VIJEĆNIČKIH PITANJA PREMA SADRŽAJU
	Problematika na koju se pitanje ili zahtjev člana Vijeća sadržajno pretežno odnosi
	Broj pitanja
Postavljeno/Odgovoreno

	Ostalo
	1
	1


4.  STRUKTURA AKATA VIJEĆA PREMA PREDLAGATELJIMA  (INICIJATORIMA)	  	        
	Predlagatelj (inicijator) donošenja akta
	         Broj akta 2020.

	Predsjednik Vijeća
	26

	Član ili članovi Vijeća
	10

	Gradski uredi
	7

	Građani i udruge građana
	30

	Ostali
	



Vijeće Mjesnog odbora Kustošija centar usvojilo je Zaključak o Planu malih komunalnih akcija za 2021. i Zaključak o  Financijskom planu za 2021
O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima.
Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju
Izvješće o radu i djelovanju predsjednika Vijeća
Mjesnog odbora Kustošija centar gđe. Bianke Flis
Predsjednik Vijeća Mjesnog odbora Kustošija centar redovito obavlja sve dužnosti propisane Statutom Grada Zagreba.  
1. Predsjedava sjednicama Vijeća Mjesnog odbora 
1. Prima građane prema najavama ili bez najave
1. Izlazi na teren, gdje se osobno upoznaje s problematikom građana
1. Surađuje s vijećnicima Vijeća Garadske četvrti na rješavanju problema u četvrti 
1. Prisustvuje koordinacijama predsjednika Vijeća Gradskih četvrti, gradonačelnika, predsjednikom Gradske skupštine, pročelnika gradskih ureda i direktora trgovačkih društava u vlasništvu Grada 
1. Prisustvuje sastancima koje organizira Služba za mjesnu samoupravu u gradskim uredima, trgovačkim društvima i slično
1. Prisustvuje sjednicama Skupštine
1. Organizira sastanke važne za rješavanje problema bilo građana pojedinca, grupe građana te predstavnika odgojno-obrazovnih ustanova s predstavnicima gradskih ureda
1. Svakodnevno održava kontakte s osobama u gradskim uredima, trgovačkim društvima u vlasništvu grada, javnim ustanovama, a vezano uz rješavanje problema na području Mjesnog odbora
1. Prima predstavnike nevladinih organizacija s područja Mjesnog odbora te zajedno sudjeluje u nekim njihovim aktivnostima
1. Redovito se odaziva na prisustvovanje raznim manifestacijama u Gradskoj četvrti i izvan (humanitarne, športske, kulturne, obrazovne)
Ad. 4
Program rada Vijeća Mjesnog odbora za 2022. godinu
Vijećnici su dobili pisani materijal
Vijeće jednoglasno usvaja
PROGRAM RADA VIJEĆA
VIJEĆA MJESNOG ODBORA „KUSTOŠIJA CENTAR“ ZA. 2022. GODINU
Na temelju Poslovnika i Pravila Vijeća Mjesnog odbora „Kustošija centar, te sukladno Statutu Grada Zagreba,  svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Kustošija centar“. 
Vijeće je Programom rada obvezno:  
1. Donijeti financijski plan za 2022.  
1. Plana malih komunalnih akcija 2022. 
1. Godišnji izvještaj o izvršenju financijskog plana za 2021.
1. Izvješće o radu Vijeće Mjesnog odbora „Kustošija centar za 2021. 
1. Programa rada Vijeća Vijeće Mjesnog odbora „Kustošija centar za 2022. 
1. Pratiti realizaciju Plana komunalnih aktivnosti i Programa održavanja komunalne infrastrukture  
1. Raspravljati i donositi zaključke na osnovi zahtjeva građana 
1. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
Program rada Vijeće Mjesnog odbora „Kustošija centar“ temelji se i na kontinuitetu svih prethodnih aktivnosti mjesnoga odbora i zahtjevima građana.
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora 
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 
Realizacija navedenog Programa rada ovisiti će o: 
1. sudjelovanju članova vijeća u radu
1. izvršenju proračuna Grada Zagreba;
1. suradnji s nadležnim tijelima Gradske uprave Zagreba;
1. suradnji s Vijećem Gradske četvrti Črnomerec 
1. suradnji građana Gradske četvrti Črnomerec.
Ad. 5
Trg siječanjskih žrtava - promjena naziva
Vijećnici su dobili pisani materijal
Sa 5 glasova za i 1 protiv
Z A K LJ U Č A K
o preimenovanju Trga Siječanjskih žrtava
1. Vijeće nije suglasno sa prijedlogom D.Š. kojim se traži preimenovanje Trga Siječanjskih žrtava u Trg bojovnika Domovinskog rata Črnomerec.
1. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 6
TRG HOS-a - izgradnja spomenika
Vijećnici su dobili pisani materijal
Vijeće jednoglasno usvaja
Z A K LJ U Č A K
o izgradnji spomenika na Trgu HOS-a
1. Vijeće nije suglasno sa prijedlogom D.Š. kojim se traži izgradnja spomenika poginulim dragovoljcima HOS-a u Domovinskom ratu na Trgu HOS-a obzirom da već postoji spomenik sa imenima poginulih boraca Domovinskog rata na Trgu Siječanjskih žrtava.
2. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 7.
Dječji park Ilica 247 - koševi za smeće
Vijećnici su dobili pisani materijal
Vijeće jednoglasno usvaja
Z A K LJ U Č A K
o postavi koševa za otpad i table zabrane ulaska za pse, Ilica 247
1. Vijeće traži postavu koševa za otpad na dječjem igralištu u Ilici 247 obzirom da isti nisu postavljeni nakon završetka izgradnje igrališta.
2. Vijeće traži postavu table zabrane ulaska za pse na navedeno igralište.
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 8.
Dječji park Trg siječanjskih žrtava – obnova dotrajalih sprava
Vijećnici su dobili pisani materijal
Vijeće jednoglasno usvaja
Z A K LJ U Č A K
o sanaciji dječjeg igrališta na Trgu Siječanjskih žrtava
1. Vijeće je raspravljalo o stanju klupa, sprava za igranje, antistresnih  podloga i zelenih travnatih površina dječjeg igrališta na Trgu siječanjskih žrtava.  Unatoč nedavnoj obnovi, navedeni elementi su u dotrajalom i derutnom stanju.

2. Vijeće je Zaključkom KLASA: 026-02/21-02/1398, URBROJ: 251-06-11-303-21-8 od 18. kolovoza tražilo obnovu klupa i postavljanje dodatnih koševa za smeće no traženi radovi nisu izvršeni.
3. Vijeće traži obnovu klupa, antistresnih podloga, postavu dodatnih koševa za smeće kao i uređivanje travnatih površina navedenog igrališta.
4. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 9.
Ilica 348 - prostor za smetlarnik
Vijećnici su dobili pisani materijal
Vijeće jednoglasno usvaja
Z A K LJ U Č A K
o ustupanju gradskog zemljišta u Ilici 348
1. Vijeće je raspravljalo o zahtjevu stanara Ilice 348 kojim se traži ustupanje 140 cm gradskog zemljišta uz zgradu za potrebe postavljanja smetlarnika.
2. Vijeće podržava zahtjev građana.
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 10.
Gjure Szaba - postava stupića
Vijećnici su dobili pisani materijal
Vijeće jednoglasno usvaja
Z A K LJ U Č A K
o postavi stupića u ulici Gjure Szaba
1. Vijeće je raspravljalo o zahtjevu T.N. kojim se traži postava gumenih stupića u ulici Gjure Szaba kod kbr. 2 i kod Ilice 253 obzirom da parkirani automobili na spomenutim lokacijama otežavaju pješački promet.
2. Vijeće podržava zahtjev te ga prosljeđuje Vijeću Gradske četvrti Črnomerec na nadležno postupanje.
Ad. 11.
Sokolska-ispred kbr.31 - sanacija rubnjaka
Vijećnici su dobili pisani materijal
Radovi izvršeni.
Ad. 12.
Informacije, pitanja i prijedlozi
Vijećnici su dobili pisani materijal


KLASA: 024-08/22-03/333
URBROJ: 251-13-11-3-22-2
Zagreb, 10. veljače 2022.
Predsjednica
Vijeća Mjesnog odbora
Zapisnik sastavio						          	         

